Jyllandsposten, 1838-09-24
(Fortsat.) Nr. 24. Sagen betræffende Udkast til en Anordning angaaende Behandlingen af en bortebleven Persons Formue. Til at tage det ovennævnte Lovudkast under Overveielse blev nedsat en af tre Medlemmer bestaaende Committee (Holm, Møller, Fleischer), og efterat denne havde afgivet sin Betænkning, hvis væsentlige Jndhold er optaget i Forsamlingens Betænkning, blev Sagen discuteret i tvende Plenarmøder den 26de og 30te Juli. Forsamlingen tillader sig, næst at henholde sig til adskillige blotte Redactionsbemærkninger, som i det Foregaaende ere anførte, allerunderdanigst at indstille, 1) At § 1 efter de Ord af en forsvunden Persons efterladte øvrige Formue, erholder omtrentligen en saadan Forandring: "Men udenfor dette Tilfælde skal, naar Proclama til Arvingerne i Overeensstemmelse med Vor Forordning af 5te Juli 1822 er udstedt og udløbet, eller naar dette paa Grund af Arvens ringe Beløb efter bemeldte Forordnings § 2 bortfalder, men dog Aar og Dag er forløbet fra den Tid Skiftebehandlingen begyndte, Boet kunne sluttes, og, saafremt den fraværende Arving ikke har været borte i 5 Aar, bliver hans Arvelod indtil Udløbet af denne Tid at indsætte i Overformynderiet. Til saadan Ende skal Skifteretten, hvor den Fraværendes præsumtive Død inden Arveladeren vil forandre Arvemaaden fra Arv en stirpes til Arv in capita, forfatte en dobbelt Repartition, saavel efter den første Arve maade som efter den anden, og bliver derefter den Fraværendes Lod forholdsviis at udtage fra de Medarvingers Arvedeel, som derved, at Arvemaaden forandres til Arv in capita, erholde et større Beløb. Og, saafremt nogen anden Arving, under Forudsætning af den Fraværendes Arveberettigelse, ogsaa vilde tilkomme en større Lod, end der ved Arv in capita tillægges ham, skal ligeledes det Beløb, hvormed førstnævnte Lod ifølge Arv in stirpes overstiger sidstnævnte, udtages forholdsviis, af dens eller deres Arvelodder, som ved Arvens Deeling in capita have Fordelen, og indsættes i Overformynderiet, hvorfra de efter Udløbet af de i Skiftedecisionen fastsatte 5 Aar tilligemed den Fraværendes Lod og Renterne udbetales til Arvingerne saaledes som Delingen in capita bestemmer. 2) At der istedetfor den i Udkastet foreskrevne Fremgangsmaade, hvor den Fraværendes Arvinger ville stedes til Nydelse af Jndtægter og Renter eller Capital, bestemmes, at dette forhandles ved den ordinaire Skifteret, som efter Vedkommendes Forlangende har at udstede lovbefalet Proclama til den Borteblevne og Arvingerne, og deri at tilkjendegive, at disse ved Tingsvidne ville oplyse, hvorlænge han har været forsvunden, for at de derefter kunne stedes til Nydelse af Jndtægten og Renter samt i sin Tid af Capitalen. Disse tvende Jndstillinger ere antagne eenstemmigen med 44 Stemmer. 3) At Jndkaldelsen efter § 12 som følge heraf maa bortfalde, naar den Forsvundne ei har meldt sig inden 20 Aar; hvilket er antaget med 42 Stemmer mod 2 Fremdeles indstilles, selv for det Tilfælde, at Foranstaaende ikke billiges: 4) At § 2 ogsaa erholder en Reservation for den eller de Arvinger, som derved, at den Fraværende er betragtet som død inden Arveladeren, ere blevne forurettede, i det Tilfælde at den Fraværende inden 20 Aar vender tilbage; hvilket eensstemmigen er antaget.